CELEX: E2017J0017
Language: mt
Date: 2018-06-07 00:00:00
Title: Sentenza tal-Qorti tas-7 ta’ Ġunju 2018 fil-Każ E-17/17 — L-Awtorità ta’ Sorveljanza tal-EFTA vs l-Iżlanda (Nuqqas minn Stat tal-EFTA li jonora l-obbligi tiegħu — Nuqqas ta’ implimentazzjoni — id-Direttiva 2014/54/UE)

15.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/12
            
         
      SENTENZA TAL-QORTI
      tas-7 ta’ Ġunju 2018
      fil-Każ E-17/17
      L-Awtorità ta’ Sorveljanza tal-EFTA vs l-Iżlanda
      
         (Nuqqas minn Stat tal-EFTA li jonora l-obbligi tiegħu — Nuqqas ta’ implimentazzjoni — id-Direttiva 2014/54/UE)
      
      (2018/C 414/14)
      Fil-Każ E-17/17, l-Awtorità ta’ Sorveljanza tal-EFTA vs l-Iżlanda — APPLIKAZZJONI għal dikjarazzjoni li l-Iżlanda naqset milli tissodisfa l-obbligi tagħha skont l-Att imsemmi f’punt 8 tal-Anness V tal-Ftehim dwar iż-Żona Ekonomika Ewropea (id-Direttiva 2014/54/UE tal-Parlament Ewropew u tal-Kunsill tas-16 ta’ April 2014 dwar miżuri li jiffaċilitaw l-eżerċizzju tad-drittijiet konferiti fuq ħaddiema fil-kuntest tal-moviment liberu tal-ħaddiema) kif adattata għall-Ftehim permezz tal-Protokoll 1 tiegħu, u skont l-Artikolu 7 tal-Ftehim, billi ma adottatx il-miżuri meħtieġa sabiex timplimenta l-Att fiż-żmien preskritt, jew fi kwalunkwe każ billi naqset milli tavża lill-Awtorità tas-Sorveljanza tal-EFTA bih, il-Qorti, komposta minn Páll Hreinsson, President, Per Christiansen (Imħallef-Rapporteur) u Bernd Hammermann, Imħallfin, tat sentenza fis-7 ta’ Ġunju 2018, li l-parti operattiva tagħha hija kif ġej:
      Il-Qorti b’dan:
      
                  1.
               
               
                  Tiddikjara illi l-Iżlanda naqset milli tissodisfa l-obbligi tagħha skont l-Att li ssir referenza għalih fil-punt 8 tal-Anness V tal-Ftehim dwar iż-Żona Ekonomija Ewropea (id-Direttiva 2014/54/UE tal-Parlament Ewropew u tal-Kunsill tas-16 ta’ April 2014 dwar miżuri li jiffaċilitaw l-eżerċizzju tad-drittijiet konferiti fuq ħaddiema fil-kuntest tal-moviment liberu tal-ħaddiema), kif adattata għall-Ftehim bil-Protokoll 1 tagħha, u skont l-Artikolu 7 tal-Ftehim, billi naqqset milli tadotta l-miżuri neċessarji biex timplimenta l-Att fiż-żmien stabbilit.
               
            
                  2.
               
               
                  Tordna lill-Iżlanda tħallas l-ispejjeż tal-proċedimenti.